ให้ยาตัวนี้มาเเล้วผมไปเห็นในเน็ตว่ามันออกฤทธิ์ได้นานเกินครึ่งวัน ผมเเค่นอนไม่หลับ เเค่อยากนอนหลับตื่นเช้าเหมือนคนอื่นเขาเฉยๆ จึงอยากทราบว่ายาตัวนี้ออกฤทธิ์นานเเค่ไหนครับ ขอบครับ
สวัสดีค่ะ ยาไดอะซีแพม (Diazepam) เป็นยาที่ใช้รักษาโรคนอนไม่หลับ โรควิตกกังวล และปัญหาสุขภาพอื่น ๆ เช่น อาการถอนยาจากแอลกอฮอล์ กล้ามเนื้อหดเกร็ง รวมถึงนำมาใช้ร่วมกับยาชนิดอื่นเพื่อรักษาอาการชัก โดยตัวยาออกฤทธิ์ต่อสารเคมีในสมองที่ไม่สมดุลกัน ส่งผลให้อาการต่าง ๆ ดีขึ้นโดยปกติแล้วการใช้ยาตัวนี้เพื่อรักษาภาวะการนอนไม่หลับนั้น จะใช้ในระยะเวลาสั้นๆเป็นช่วงๆตามคำแนะนำของแพทย์ ปกติแล้วยาตัวนี้จะออกฤทธิ์ได้ประมาณ 8-12 ชั่วโมงซึ่งจะครอบคลุมเวลาการนอนของคนปกติหลีกเลี่ยงการขับขี่ยานพาหนะหรือการทำงานกับเครื่องจักรที่อาจก่อให้เกิดอันตรายได้ เพราะตัวยาอาจทำให้ง่วงซึม เวียนศีรษะ และงดการใช้ร่วมกับแอลกอฮออล์ หากไม่มีอาการเรื่องนอนไม่หลับแล้ว สามารถหยุดหรือลดขนาดยาได้